open-index/open-wikipedia-markdown huggingface dataset:
Kompaktkasete

**Kompaktkasete** () jeb **audiokasete**, sarunvalodā bieži vien saukta vienkārši par **kaseti**, ir audiosignāla ieraksta nesējs, kas veidots no magnētiskās lentes, kura ievietota neliela izmēra korpusā. Tajā iespējams ierakstīt mūziku un citu skaņu, kuru var atskaņot kasešu magnetofonā.

Kompaktkasetes standartu 1960. gadu sākumā izstrādāja Nīderlandes uzņēmums *[[Philips]]*, un 1963. gadā to laida tirdzniecībā, nosaucot par "*Compact Cassette*".
Pirmie ieraksti nebija ar īpaši augstu kvalitāti, un kasetes sākotnēji izmantoja diktofonos. Tikai 1970. gados kompaktkasete tika uzlabota, un tā strauji kļuva populāra mūzikas klausītāju aprindās.

Mūsdienās kompaktkasetes vairs nav tik populāras, tās ir aizstājuši dažādu veidu kompaktdiski.
Smaiļošana un kanoe airēšana 2008. gada vasaras olimpiskajās spēlēs — C-1 500 metros vīriešiem

**Vīriešu C-1 500m** kanoe sacensības 2008. gada Olimpiskajās spēlēs smaiļošanā un kanoe airēšanā notika 2008. gada 19. - 23. augustā Šunji airēšanas un kanoe parkā, Pekinā.

## Sacensību grafiks

 Visi laiki ir Ķīnas standartlaikā (UTC+8)

## Medaļnieki

## Rezultāti

### Priekšbraucieni
Kvalifikācijas noteikumi: 1->Finālā, 2..7->Pusfinālā, pārējie ārā
#### 1. priekšbrauciens

#### 2. priekšbrauciens

#### 3. priekšbrauciens

### Semifinals
Kvalifikācijas noteikumi: 1..3->Finālā, pārējie ārā

#### 1. pusfināls
}
|**2:17.940** 
|
|}

#### 2. pusfināls

## Fināls
Cēzara šifrs

thumb|300x300px|Cēzara šifrs ir ļoti vienkāršs. Katrs burts, ko vēlas nošifrēt, tiek apzīmēts ar kādu citu burtu, kas alfabētā atrodas noteikta intervāla attālumā.
**Cēzara šifrs** ir viens no kriptogrāfijā pielietotajiem šifriem. To pirmais izmantoja Jūlijs Cēzars, kad vajadzēja nosūtīt kādu ziņu savai armijai. No tā arī cēlies šī šifra nosaukums. Cēzara šifrs ir salīdzinoši vienkāršs: katrs ziņojuma burts tiek aizvietots ar citu burtu, kas atrodas, piemēram, trīs vienības tālāk alfabētā.
Gori

**Gori** () ir pilsēta Gruzijā, Iekšējās Kartlijas mhares (reģiona) centrs. Izvietojusies Kuras upes krastos austrumos  no Dienvidosetijas robežas un  no valsts galvaspilsētas Tbilisi.

## Vēsture
Viena no senākajām Gruzijas pilsētām — arheoloģiskie izrakumi liecina, ka Gori vieta bijusi apdzīvota jau 3000 gadis p.m.ē. Vēstures avotos Gori pirmoreiz minēta 7. gadsimtā, bet saskaņā ar leģendu par pilsētas dibinātāju uzskata karali Dāvidu IV Celtnieku 12. gadsimtā. Oficiāli pilsētas statuss Gori piešķirts 1801. gadā.

Gori dzimis PSRS vadītājs Josifs Staļins, kam kopš 1950. gadiem pilsētā bija uzstādīts sešus metrus augsts bronzas piemineklis, kas 2010. gadā demontēts.

2008. gadā Krievijas—Gruzijas kara laikā Gori bombardēja Krievijas Bruņotie spēki, kas pilsētu vēlāk ieņēma un izvērsa marodierismu.

## Atsauces

## Ārējās saites

* Gori un Gori rajons
Degslāneklis

thumb|200px|Degslānekļa sadegšana.

**Degslāneklis** jeb **degakmens** ir sīkgraudains nogulumiezis, kura sastāvā ir minerāli (dolomīts, kvarcs, kaolinīts u.c.) un kerogēns (cietu organisku ķīmisku savienojumu maisījums). Tas ir arī derīgais izraktenis, kas ir jo vērtīgāks, jo vairāk tā sastāvā ir kerogēna. Pēc organiskās daļas ķīmiskā sastāva degslāneklis ir ļoti līdzīgs naftai. Tas ir veidojies 450 miljonus gadu no dzīvnieku un augu  atliekām. 

Degakmens sastopams daudzās pasaules vietās. Lielākās degslānekļa atradnes ir ASV (Kolorādo, Vaiomingas, Jūtas štatos). Ievērojams daudzums sastopams arī Krievijā, Kongo, Brazīlijā, Itālijā, Marokā. Degakmens sastopams arī Igaunijas ziemeļaustrumos, kur to izmanto par kurināmo elektroenerģijas ieguvei, kā arī par ķīmiskās rūpniecības izejvielu.

## Ārējās saites
Viļuja

**Viļuja** ir upe Austrumsibīrijā, Ļenas lielākā pieteka. Viļujas garums ir 2650 km, bet baseina platība ir 454 000 km2. Upes baseinā ir 67 266 ezeri. Vidējā caurtece 600 — 1700 m3/s.

## Ārējās saites
ROT13

thumb|300px|ROT13 aizvieto katru burtu ar citu burtu, kurš atrodas alfabētā par 13 vietām tālāk. Attēlā ir redzams, kas sanāk, kad nokodē vārdu "hello".

**ROT13** (no  — 'mainīt par 13 vietām'), dažreiz tiek apzīmēts arī ar **ROT-13**, ir vienkāršs aizvietošanas šifrs, kurš tiek lietots interneta forumos kā līdzeklis, lai paslēptu spoilerus, jokus, mīklu atrisinājumus. ROT13 ir Cēzara šifra, kurš tika izgudrots Senajā Romā, variācija.

ROT13 tādā pašā veidā, kā tiek nokodēts, tiek arī atkodēts, kas nozīmē to, ka šis kodēšanas veids ir viegli uzlaužams un nav drošs. Tas bieži vien tiek parādīts kā vienkāršs kanonisks piemērs.
Smaiļošana un kanoe airēšana olimpiskajās spēlēs

100px|border|Canoeing

**[[Kanoe airēšana|Kanoe]]** sacensības olimpiskajās spēlēs iekļautas no 1936. gada Berlīnē vīriešiem un 1948. gada Londonā sievietēm. Pirmie šī sporta veida paraugdemonstrējumi olimpiskajās spēlēs notika 1924. gadā Parīzē. Olimpiskajās spēlēs ir iekļautas 2 kanoe disciplīnas: smaiļošana un kanoe airēšana un airēšanas slaloms. Smaiļošanas un kanoe airēšanas sacensību distances ir 1000m un 500m, bet 1936. - 1956. gadā bija iekļauta arī 10 000m distance.

## Sacensības

Tabulās norādīts kādas distances pārstāvētas olimpiskajās spēlēs.

### [[Smaiļošana un kanoe airēšana]]

### [[Airēšanas slaloms]]

## Medaļu kopvērtējums
Metināšana

thumb|250px|Loka metināšana.

**Metināšana** ir process, kurā tiek savienoti dažādi materiāli, parasti metāli vai termoplasti. Savienojums starp materiāliem veidojas atomu vai molekulu mijiedarbības rezultātā, metināmās virsmas sakausējot. Šim savienojumam ir jābūt neizjaucamam, kaut gan ne vienmēr tā ir, jo metināšanas procesā var būt dažādi defekti.

## Metināšanas veidi
# Rokas elektroloka metināšana.
# Gāzes metināšana.
# Mig/Mag metināšana.

## Iekārtas, aparāti un instrumenti metināšanai ar elektroloku
Pirms elektrometināšanas aparatūras ieslēgšanas pārbauda metināšanas posteņa atbilstību darbam:

# Posteņa apgaismojumu;
# Individuālos aizsardzības līdzekļus;
# Instrumentus;
# Gāzu nosūkšanu;
# Metināšanas aparāta un sekundārā tinuma zemējumu;
# Metināšanas strāvas stipruma regulēšanas iespējas. Veic metināšanas aparāta ārējo apskati. Pamanītos defektus novērš;
# Pievieno kabeļus pēc tiešās un apgrieztās polaritātes slēguma shēmas;
# Vajadzīgo strāvas regulēšanas diapazonu. Pirms strāvas diapazonu pārslēgšanas obligāti jaizslēdz metināšanas aparāts;
# Metināšanas taisngrieža dzesēšanas ventilatora darbību un gaismas plūsma virzienu.
Mhare

**Mhare** () ir Gruzijas 1. pakāpes administratīvā iedalījuma vienība. Reizēm tiek tulkota kā "reģions", "apgabals" vai "novads". 

Šobrīd eksistējošais administratīvais iedalījums tika iedibināts ar Gruzijas prezidenta 1994. un 1996. gada dekrētiem un funkcionē kā pagaidu iedalījums līdz Abhāzijas un Dienvidosetijas separātistu krīzes atrisināšanai. Mhares pārvalda valsts prezidenta iecelts gubernators (სახელმწიფო რწმუნებული).

Mhares iedalītas municipalitātēs. 

Gruzijas pamatteritorija (bez autonomajām Adžārijas un Abhāzijas republikām un galvaspilsētas Tbilisi) iedalīta 9 mharēs (iekavās administratīvie centri):

* Gurija (Ozurgeti)
* Iekšējā Kartlija (Gori)
* Imeretija (Kutaisi)
* Kahetija (Telavi)
* Lejaskartlija (Rustavi)
* Mcheta-Mtianeti (Mcheta)
* Megrelija-Augšsvanetija (Zugdidi)
* Rača-Lečhumi un Lejassvanetija (Ambrolauri)
* Samche-Džavahetija (Ahalcihe)

Bijusī Dienvidosetijas autonomija sadalīta starp Imeretija, Mchetas-Mtianeti un Lejassvanetijas mharēm un tās teritoriju, tāpat kā Abhāziju, kontrolē Krievijas atbalstītās separātistu valdības.

## Ārējās saites
Absints

thumb|200px|Glāze ar absintu.

**Absints** ( — 'vērmeles') ir spēcīgs alkoholiskais dzēriens, kura sastāvā ir ap 70% etanola, bet var būt arī 55% un pat 85%. Svarīgākā absinta sastāvdaļa ir vērmeļu (*Artemisia absinthium*) ekstrakts, kura sastāvā ir liels daudzums tujona. Pateicoties tieši tujonam, absints ievērojams ar savu iedarbību, ļaujot cilvēkam, to iedzerot, ātri apreibt. Absintam var arī pievienot melisu, anīsu, fenheli, kalmes, lakricu, dižzirdzenes, piparmētru, izopu un citus augus. Augi tiek pievienoti, jo vērmeles ir ļoti rūgtas.

## Atsauces

## Ārējās saites
Melnais piparkrūms

**Melnais piparkrūms** jeb **melnais pipars** (*Piper nigrum*) ir daudzgadīgs piparu dzimtas kāpelētājaugs ar tievu, lokanu stumbru, kura garums sasniedz 4 metrus. Izžāvētus tā negatavos augļus (melnos piparus) izmanto kā garšvielu. Melnais piparkrūms ir arī ārstniecības augs. Melnā piparkrūma dabiskais izplatības areāls ir Rietumgati (Indija), bet mūsdienās to kultivē arī citur, galvenokārt subekvatoriālās joslas zemēs. Garšvielu no melnajiem pipariem gatavo no tā nenobriedušiem izžāvētajiem augļiem. Vislielākā melno piparu raža 2018. gadā tika ievākta Vjetnamā, Brazīlijā, Indonēzijā, Indijā, Bulgārijā un Šrilankā. Ražu vāc divas reizes gadā.

## Apraksts
Melnais piparkrūms ir daudzgadīgs kāpelētājaugs ar tievu, lokanu stumbru, kura garums sasniedz 4 metrus (var sasniegt arī 10–12 metrus). Melnā pipara ziedi ir mazi, pelēki dzelteni vai balti, izvietojušies ziedkopā (vārpās vai vālītēs) 7–10 centimetru garumā. Auglis ir apaļš kaulenis, kura diametrs ir no 3 līdz 5 milimetriem zaļā krāsā, kad gatavojas, tad iesarkans, bet, kad ir izžāvēts negatavs auglis, tad ir melns, savukārt, izžāvējot gatavu augli, tas kļūst balts. Lapas ir 5–10 centimetru garas un 3–6 cm platas.

Melnos piparkrūmus audzē augsnē, kas nav pārāk sausa, kā arī neskar plūdi. Lai izaudzētu piparkrūmus, stāda tā spraudeņus, kuru garums ir no 40 līdz 50 cm. Piparkrūmi augļus sāk dot no ceturtā, piektā gada un turpina to darīt vēl aptuveni septiņus gadus.

## Garšviela

No piparkrūma augļiem iegūst garšvielu — piparus. To krāsa var būt melna, balta, zaļa un arī sārta. Tie nav botāniski dažādu augu sugu augļi, bet gan visi iegūti no piparkrūma. To krāsa ir atkarīga no ievākšanas un apstrādes. Melnos piparus iegūst, izžāvējot negatavus augļus. Ja izžāvē gatavus augļus, iegūst baltos piparus. Melnie pipari ir mazi, krunkaini un sfēriski graudiņi, kuru izmērs ir aptuveni 5 mm diametrā. Salīdzinot ar baltajiem pipariem, melnie pipari ir smaržīgāki un asāki. Šī garšviela ir viena no izmantotākajām pasaulē. To izmanto daudzu tautu virtuvēs.

## Atsauces

## Ārējās saites

*
A Day at the Races

**A Day at the Races** ir rokgrupas Queen albums, kas iznāca 1976. gadā.

Arī šis Queen albums sasniedza 1. vietu Lielbritānijā, kā arī augstas pozīcijas citu valstu topos. Galvenais albuma hits bija dziesma Somebody to Love, kurā Merkūrija, Meja un Teilora balsis tika ierakstītas vairākas reizes, veidojot gospeļu kori.

Šis albums bija pirmais ko grupa producēja pati, bez kāda producenta palīdzības.

## Dziesmu saraksts
* Pirmā puse
*# "*Tie Your Mother Down" (Mejs) - 4:47
*# "*You Take My Breath Away*" (Merkūrijs) - 5:09
*# "*Long Away*" (Mejs) - 3:34
*# "*The Millionaire Waltz*" (Merkūrijs) - 4:54
*# "*You and I*" (Dīkons) - 3:25
* Otrā puse
*# "*Somebody to Love*" (Merkūrijs) - 4:56
*# "*White Man*" (Mejs) - 4:59
*# "*Good Old-Fashioned Lover Boy*" (Merkūrijs) - 2:54
*# "*Drowse*" (Teilors) - 3:45
*# "*Teo Torriatte (Let Us Cling Together)''" (Mejs) - 5:50

## Izpildītāji

* Fredijs Merkūrijs - vokāls, klavieres
* Braiens Mejs - ģitāras, fona vokāls, klavieres, harmonija, vadošais vokāls dziesmā "Long Away"
* Džons Dīkons - basģitāra, akustiskā ģitāra, fona vokāls dziesmās "Tie Your Mother Down" un "Somebody to Love"
* Rodžers Teilors - bungas, perkusijas, fona vokāls, vadošais vokāls un ritma ģitāra dziesmā "Drowse",
Duriāns

**Duriāns** ir malvu dzimtas *[[Durio]]* ģints koku auglis ar izteiktu smaržu, precīzāk, smaku. Ļoti daudziem cilvēkiem nepatīk šī smaka, bet auglis savukārt ļoti garšo. Par šo augli mēdz teikt tā: "Smird kā ellē, bet garšo kā debesīs". Duriāna augļa smaka līdzīga etilmerkaptāna smakai.

## Ārējās saites
Durio

***Durio*** ir Malvaceae dzimtas augu ģints . Vairākas sugas ražo ēdamus augļus, kas pazīstami kā duriāns, un visizplatītākā suga ir *[[Durio zibethinus]]*. *Durio* ģintī ir 30 atzītas sugas, bet tikai deviņas ražo ēdamus augļus.

## Sugas

* *[[Durio acutifolius]]* (Mast.) Kosterm.
* *[[Durio affinis]]* Becc.
* *[[Durio beccarianus]]* Kosterm. & Soegeng.
* *[[Durio bukitrayaensis]]* Kosterm.
* *[[Durio burmanicus]]* Soegeng.
* *[[Durio carinatus]]* Mast.
* *[[Durio crassipes]]* Kosterm.
* *[[Durio dulcis]]* Becc.
* *[[Durio excelsus]]* (Korth.) Bakh.
* *[[Durio grandiflorus]]* Kosterm. & Soegeng
* *[[Durio graveolens]]* Becc.
* *[[Durio griffithii]]* (Mast.) Bakh.
* *[[Durio kinabaluensis]]* Kosterm & Soegeng
* *[[Durio kutejensis]]* Hassk. & Becc.
* *[[Durio lanceolatus]]* Mast.
* *[[Durio lissocarpus]]* Mast.
* *[[Durio lowianus]]* Scort. & King
* *[[Durio macrantha]]* Kosterm.
* *[[Durio macrolepis]]* Kosterm.
* *[[Durio macrophyllus]]* Ridl.
* *[[Durio malaccensis]]* Planch.
* *[[Durio mansoni]]* (Gamble) Bakh.
* *[[Durio oblongus]]* Mast.
* *[[Durio oxleyanus]]* Griff.
* *[[Durio pinangianus]]* Ridl.
* *[[Durio purpureus]]* Kosterm. & Soegeng.
* *[[Durio singaporensis]]* Ridl.
* *[[Durio testudinars]]* Becc.
* *[[Durio wyatt-smithii]]* Kosterm.
* *[[Durio zibethinus]]* L.

## Atsauces
UNIX laiks

**UNIX laiks** jeb **POSIX laiks** ir laika pieraksta sistēma, kura sākotnēji tika ieviesta UNIX operētājsistēmās, bet to plaši izmanto arī citās datorsistēmās. Šajā sistēmā laiks tiek skaitīts sekundēs, kas pagājušas kopš  pusnakts pēc UTC, kas tiek uzskatīts par UNIX epohas (*Unix Epoch*) sākumu. Tā kā šajā formātā netiek iekļautas koordinācijas sekundes (piem., 1998. gada 31. decembra plkst. 23.59.60), tad tas nav precīzs UTC laika attēlojums. UNIX sistēmās pašreizējo UNIX laika vērtību parasti var uzzināt ar komandrindas komandu .

Vēsturiski datoros UNIX laiks parasti tika glabāts kā 32 bitus liels vesels skaitlis, kur viens bits ir paredzēts skaitļa zīmei. Tādējādi ar to var kodēt laiku 136 gadu garumā ar minimālo datumu 13.12.1901., maksimālo — 19.01.2038. (skat. 2038. gada problēma). Jaunākajās sistēmās datu tips  parasti ir palielināts līdz 64 bitiem, kas ļauj iekodēt laiku aptuveni 293 miljardus gadu pirms vai pēc 1970. gada, kas virzienā uz pagātni vairāk kā 20 reizes pārsniedz Visuma vecumu.

## Vēsture
Sākotnēji UNIX laiks tika glabāts sekundes sešdesmitdaļās, jo tajā laikā Unix aparatūras sistēmas pulkstenis darbojās 60 Hz frekvencē. Taču vēlāk tas tika vairākkārt mainīts. Pirmajā UNIX programmēšanas rokasgrāmatā, kas iznāca , Unix laiku jau definēja kā "laiku kopš 1971. gada 1. janvāra plkst. 00.00.00, mērīta sekundes sešdesmitdaļās". Glabājot laiku 32 bitu veselā skaitlī izmantojot šādu formātu, tas ļāva saglabāt tikai 2^{32} sekundes sešpadsmitdaļas, kas atbilst 2^{28}=268435456 sekundēm, kas, savukārt, atbilst tikai aptuveni astoņarpus gadiem. Šī iemesla dēļ formāts vēlāk tika mainīts un beigās noteikts kā "sekunžu skaits kopš 1970. gada 1. janvāra plkst. 00.00.00 UTC".

Kad tika rakstīta pirmā POSIX specifikācija, radās diskusijas, kā precīzi definēt datu tipu  attiecībā uz koordinācijas sekundēm. Beigās tika nolemts tās neņemt vērā, lai nesarežģītu C standarta bibliotēkas funkcijas.

## Atsauces
Safrāns

thumb|Safrānūdens - lai krāsa un smarža būtu manāmākas, pirms lietošanas safrānu izmērcē
**Safrāns** ir kaltētas tumši sarkanās krokusa (Latīņu: *Crocus sativus*) drīksnas kopā ar nelielu piejaukumu dzelteno irbulīšu. Tas tiek lietots kulinārijā kā garšviela un krāsviela. Safrāns ēdienam piedod īpatnēju oranžu krāsu, tam ir rūgtena garša un sienam vai jodoformam līdzīga smarža. Kopš seniem laikiem safrāns ir lietots arī medicīnā pret vairākām slimībām. Persiešu tradicionālajā medicīnā safrānu lieto pret depresiju.

Safrāna vērtību nosaka trīs galvenie sekundārie metabolīti – krocīns (ang: *crocin*), kas atbild par krāsu, pikrokrocīns (ang: *picrocrocin*), kas dod rūgteno garšu, un safranāls (ang: *safranal*), kas atbild par smaržu.

Nosaukums "safrāns" ir cēlies no arābu vārda زعفران (), kas burtiski nozīmē "dzeltenais". Pirmo reizi rakstu avotos šī garšviela minēta Senajā Divupē 3000. gadus p.m.ē. Tiek uzskatīts par vienu no dārgākajām garšvielām pasaulē, jo viena kilograma tā iegūšanai tiek iztērēti 200 000 ziedu. Galvenais safrāna ražotājs ir Irāna.

## Atsauces

## Ārējās saites
Kvadrātmetrs

**Kvadrātmetrs** ir SI laukuma mērvienība.

1 m² ir vienāds ar: 
* Laukumu kvadrātam, kuram katra mala ir 1 metru gara;
* 0,000 001&nbsp;km²
* 0,000 1 Hektāru
* 0,000 000 386 101kvadrātjūdžu (statute)
* 0,000 247 105 381 akru
* 1,195 990 kvadrātjardi 
* 10,763 911 kvadrātpēdas 
* 1 550,003 1 kvadrātcollas

Attiecīgi:

* 1&nbsp;km² = 1 000 000 m²
* 1 hektārs = 10000 m²
* 1 kvadrātjūdze = 2 589 988 m²
* 1 akrs = 4 047 m²
Apgaismība

**Apgaismība** var būt:

## Vēsture
* Apgaismības laikmets — filozofiskās domas attīstības posms Eiropā 17. un 18. gadsimtā
* Apgaismība Francijā
* Haskala — Eiropas ebreju kopienā
* Skotu Apgaismība
* Spāņu Apgaismība

## Filozofija un politika
* Apgaismotais absolūtisms (arī t.s. labvēlīgais despotisms)

## Reliģija
* Gnosis judeokristīgajā un hellēnisma filosofijā.
* Mokša džainismā un hinduismā
* Nirvāna un Bodhi budismā
** Satori un Kenšo dzenbudismā
** Dzogčen Tibetas budismā
Alanja

**Alanja** () ir Turcijas kūrortpilsēta pie Vidusjūras. Tā atrodas Antaljas ilā Turcijas Vidusjūras reģionā, 138 km uz austrumiem no  Antaljas. 

## Atsauces un piezīmes
Abolicionisms (kustība par verdzības atcelšanu)

thumb|250px|right|''Vai tad es neesmu cilvēks un brālis?''
**Abolicionisms** (, no  — 'atcelšana') jeb **kustība par verdzības atcelšanu** bija sabiedriski politiska kustība 18. un 19. gadsimtā, kas centās panākt verdzības atcelšanu. Šī kustība bija izplatīta galvenokārt ASV, kur verdzības atcelšanu izdevās panākt 1865. gadā pēc ASV pilsoņu kara (dažādos štatos verdzība tika atcelta dažādos laikos no 1777. līdz 1864. gadam).

Mūsdienās cilvēku turēšana verdzībā un piespiedu darbs ir aizliegts lielākajā daļā valstu, kā arī saskaņā ar starptautiskajām tiesībām. Tā kā verdzība nelegāli joprojām pastāv (tiek uzskatīts, ka visā pasaulē verdzībā tiek turēti 27 miljoni cilvēku), tad pēdējā laikā izveidojusies jauna starptautiska abolicionisma kustība.

## Skatīt arī
* Verdzība
* Dzimtbūšana
* Rasisms
* Cilvēktiesības
* Verdzība ASV
* Verdzība Romas impērijā
* Mameluks

## Atsauces

## Ārējās saites
* American Abolitionism
* John Brown Museum
* The slavery debate
* "John Brown's body and blood" by Ari Kelman 
* Elijah Parish Lovejoy: A Martyr on the Altar of American Liberty 
* Teaching resources about Slavery and Abolition on blackhistory4schools.com
* The National Archives (UK): The Abolition of the Slave Trade
* The slave trade: myths and preconceptions
* History of the British abolitionist movement by Right Honourable Lord Archer of Sandwell
Abolicionisms

**Abolicionisms** (, no  — ‘atcelšana, likvidēšana’) ir sabiedriska kustība par kāda likuma vai paražas atcelšanu.

Pazīstami gadījumi, kad kaut kas ticis atcelts, ir bijuši:
* verdzības atcelšana — skatīt abolicionisms (kustība par verdzības atcelšanu);
* dažādu monarhiju likvidēšana;
* Padomju Savienības likvidēšana;
* alkohola aizliegums.

Tēmas, kuras varētu potenciāli atcelt, likvidēt vai aizliegt:
* ciešanas; skatīt arī: abolicionisms (bioētika)
* nāvessods
* deportācija
* ieslodzījums
* sudzisms
* aborts
* šaujamieroču turēšana
* reliģija
* nacionālisms
* prostitūcija
* anarhisms (valdības atcelšana)
* dzīvnieku kā īpašuma statusa atcelšana; skatīt abolicionisms (dzīvnieku tiesības)

## Atsauces
Novi Dvoras apriņķis

Par Novi Dvoras apriņķi (*powiat nowodworski*) sauc divus apriņķus Polijā

* Novi Dvoras apriņķis (Mazovija)
* Novi Dvoras apriņķis (Pomože)
Enārbora

**Enārbora** (*Ann Arbor*) ir ASV pilsēta, kura atrodas Mičiganas štata Vaštenovas apgabalā (*Washtenaw County*). Tā ir štata septītā lielākā pilsēta pēc iedzīvotāju skaita (2020. gadā dzīvoja 123 851 iedzīvotāji), no kuriem 32% ir universitātes un koledžas studenti. Enārborā atrodas Mičiganas Universitāte.

## Atsauces

## Ārējās saites
* City's official website
* Ann Arbor Area Convention and Visitor's Bureau
*Collection: "Ann Arbor and the University of Michigan"  from the University of Michigan Museum of Art
*Materials on Ann Arbor's history from HathiTrust
Valleta

**Valleta** () ir Maltas Republikas galvaspilsēta. Atrodas Vidusjūrā, Maltas salas ziemeļaustrumu piekrastē uz zemesraga starp diviem dabiskiem līčiem. Valleta bija viena no divām 2018. gada Eiropas kultūras galvaspilsētām.

## Pilsētas tapšana
left|thumb|250px|Valletas plāns 1589. gadā
Dibināta 1566. gada 28. martā un nosaukta par godu Maltas Ordeņa lielmestram Žanam Parizo de Valetam (*Jean Parisot de Valette*, 1494—1568).

Eiropas arhitektūras un pilsētbūvniecības vēsturē unikāli ir tas, ka pilsētas būve uzsākta praktiski tukšā vietā, paredzot un saplānojot gan ūdensapgādes un kanalizācijas sistēmu, gan atkritumu izvešanu, gan ēku un ielu izvietojumu tā, lai konkrētajā klimatiskajā vidē iedzīvotāji justos viskomfortablāk. Visu projektēja un vadīja viens arhitekts — Frančesko Laparelli (*Francesco Laparelli*), reizē ar būvniecības uzsākšanu tika izveidots Pilsētplānošanas departaments, kas stingri uzrauga un reglamentē pilsētas attīstību arī mūsdienās.

Reizē ar pilsētu tika būvēti tam laikam grandiozi un ultramoderni nocietinājumi. Valletu no pārējās salas atdalīja aptuveni 1000 m garš, 18 m dziļš un 20 m plats aizsarggrāvis.

## Ārējās saites

* VisitMalta.com - Valletta 
* Street map
* Valletta - Places to visit 
* Travel to Valletta
* Valletta Waterfront
Kotonu

**Kotonu** (, fonu: *Kútɔ̀nú*) ir pilsēta Beninā, tās lielākā pilsēta, kā arī faktiski diplomātiskā un administratīvā galvaspilsēta. Valsts oficiālā galvaspilsēta ir Portonovo. Kotonu atrodas valsts dienvidu daļā pie Gvinejas līča. Pilsētā dzīvo 679 000 iedzīvotāji.

## Klimats
Kotonu ir tropu klimats, kas raksturojas ar diviem galvenajiem sezonālajiem periodiem: lietus sezonu un sausumu. Lietus sezona ilgst no aprīļa līdz jūlijam, kad ir intensīvi nokrišņi, īpaši no maija līdz jūlijam. Nokrišņu daudzums var pārsniegt 900 mm gadā. Sausā sezona no novembra līdz martam ir sausāka, ar zemāku mitruma līmeni un augstākām temperatūrām, kas var sasniegt līdz 35°C. Vidējā gada temperatūra ir ap 27°C, bet rietumu vēji (*Harmattan*) var radīt vēsāku un sausāku gaisu sausajā sezonā.

## Iedzīvotāju struktūra
thumb|Uz ielas Kotonu
Kotonu ir mājvieta dažādām etniskām grupām, taču dominējošās ir *Fon* (kas veido lielāko daļu iedzīvotāju) un *Aja* grupas. Citas nozīmīgas etniskās grupas pilsētā ir jorubi, baribi, tvi un adji.

Pilsētas galvenā valoda ir fonu, lai gan franču valoda ir oficiālā valoda un tiek izmantota valdības, izglītības un biznesa jomā.

Lielākā daļa Kotonu iedzīvotāju ir kristieši, galvenokārt katoļi, taču ir arī ievērojama musulmaņu kopiena. Līdztekus šīm reliģijām ir arī vietējās tradīcijas, kas ietver dažādus animistiskus un afrikāņu reliģiskos uzskatus.

## Ekonomika
Kotonu ir Beninas ekonomiskā galvaspilsēta, un tās ekonomika ir balstīta galvenokārt uz tirdzniecību, transportu, rūpniecību un pakalpojumiem. Pilsēta ir svarīgs tirdzniecības centrs Rietumāfrikā, un tās ostas loma ir izšķiroša, jo tā ir lielākā un nozīmīgākā osta valstī, kas nodrošina lielāko daļu importa un eksporta. Kotonu ir galvenais tranzīta punkts Beninas lauksaimniecības produktiem, piemēram, kokvilnai, kakao un kafijai, kā arī naftas produktiem un citiem minerāliem.

Tajā atrodas daudzas vietējās un starptautiskās uzņēmējdarbības organizācijas, kā arī tirdzniecības tirgi, kas veicina komerciālo aktivitāti. Kotonu ir arī svarīgs finanšu centrs, kur koncentrējas bankas un apdrošināšanas kompānijas.

Rūpniecība pilsētā ir attīstīta, īpaši tekstila, pārtikas un dzērienu, kā arī celtniecības materiālu nozarēs. Tomēr lauksaimniecība joprojām ir nozīmīgs ekonomikas sektors, ko papildina maza, bet augoša rūpniecība.

## Sadraudzības pilsētas
*   Atlanta, ASV
*  Salvadora (pilsēta), Brazīlija
* Taibei, Taivāna, kopš 1967. gada

## Ārējās saites

* Kotonu mājaslapa
Bisava

**Bisava** () ir Gvinejas-Bisavas galvaspilsēta. Atrodas Žebas upes iztekas labajā krastā, Atlantijas okeāna krastā. Tā ir lielākā Gvinejas-Bisavas pilsēta, kā arī vietējais administratīvais, izglītības un militārais centrs.

Pilsēta tika dibināta 1687. gadā, kad portugāļu tirgotāji šeit izveidoja ostu un apmetni, kas viņiem kalpoja par vienu no tirdzniecības punktiem šai reģionā.

Līdz 1973. gadam, kad varu valstī pārņēma vietējie nemiernieki, šī teritorija atradās Portugāles pakļautībā. 1974. gadā Portugāle atzina Gvinejas-Bisavas neatkarību un Bisava kļuva par jaunās valsts galvaspilsētu.

1991. gadā pēc tautas skaitīšanas datiem šeit dzīvoja 195 389 cilvēki, bet pēc 2007. gada datiem šeit mita jau 407 424 iedzīvotāji. 2015. gadā — 492 004 iedzīvotāji.

Šeit koncentrēta lielākā daļa valsts tautsaimniecības. Svarīgākās jomas tajā saistās ar kokrūpniecību, pārtikas rūpniecību un vieglo rūpniecību. Šeit tiek ražotas mēbeles, kopra, kokosriekstu eļļa, gumija un citi izstrādājumi. Liela nozīme ir ostai, jo caur to notiek preču apmaiņa ar pasauli. Tās teritorijā darbojas arī kuģu remontdarbnīcas.

Bisavā atrodas vairāki sporta stadioni, muzejs, kā arī starptautiskā lidosta.

## Atsauces

## Ārējās saites
Aborigēni

**Aborigēni** (no  — "no sākuma") ir iedzīvotāji, kuri kopš seniem laikiem dzīvo noteiktā teritorijā.

Aborigēni var būtː
* Austrālijas aborigēni
* Taivānas aborigēni

## Atsauces
Smaiļošana un kanoe airēšana 2008. gada vasaras olimpiskajās spēlēs — K-2 500 metros vīriešiem

**Vīriešu K-2 500m** kanoe sacensības 2008. gada Olimpiskajās spēlēs smaiļošanā un kanoe airēšanā notika 2008. gada 19. - 23. augustā Šunji airēšanas un kanoe parkā, Pekinā.

## Sacensību grafiks

 Visi laiki ir Ķīnas standartlaikā (UTC+8)

## Medaļnieki

## Rezultāti
### Priekšbraucieni
Kvalifikācijas noteikumi: 1..3->Finālā, 4..7->Pusfinālā + 8. labākais laiks, pārējie ārā
#### 1. priekšbrauciens

#### 2. priekšbrauciens

### Pusfināls
Kvalifikācijas noteikumi: 1..3->Finālā, pārējie ārā

### Fināls

## Atsauces
* Yahoo! August 19, 2008 flatwater heat results.  - priekšbraucienu rezultāti.
* Yahoo! August 21, 2008 flatwater semifinal results. - pusfināla rezultāti.
* Yahoo! August 23, 2008 flatwater cinal results. - fināla rezultāti.
Fall Weiss

thumb|300px|Operācijas plāns
***Fall Weiss*** ("Baltais gadījums") bija Vācijas stratēģiskais plāns karam ar Poliju, izstrādāts pirms 1939. gada un sākts īstenot Polijas kampaņā 1939. gada 1. septembrī.

## Plāna detaļas

Plāns tika izmantots, lai sāktu karadarbību pirms kara pieteikšanas. Vācijas spēkiem vajadzēja iebrukt Polijā trīs virzienos:

* galvenais uzbrukums no Vācijas cietzemes caur Polijas robežai;
* otrais uzbrukuma ceļš no ziemeļiem, no Austrumprūsijas;
* trešais vācu un slovāku vienību uzbrukums no Slovākijas teritorijas.

Visiem trim triecieniem bija jāvēršas vienā virzienā uz Varšavu, kamēr poļu armija tiktu ielenkta un iznīcināta uz rietumiem no Vislas.

*Fall Weiss* tika izmantota kā pirmā operācija Otrajā pasaules karā, 1939. gada pirmajā septembrī.

## Līdzīgi plāni

Līdzās *Fall Weiss* izstrādei vācu stratēģisti gatavoja citus plānus:

* *[[Fall Gelb]]* (1940) — Vācijas plāns iebrukumam Beļģijā un Nīderlandē
* *[[Fall Grün]]* (1938) — Vācijas plāns iebrukumam Čehoslovākijā
* *[[Fall Grün 2]]* (1940) — Vācijas plāns iebrukumam Īrijā
* *[[Fall Rot]]* (1935) — Vācijas aizsardzības plāns pret iespējamo Francijas iebrukumu
Benfas nacionālais parks

**Benfas nacionālais parks** () ir Kanādas vecākais nacionālais parks, kurš dibināts 1885. gadā Kanādas Klinšu kalnos. Parks sākas 110 km no Kalgari, Albertas provincē, un stiepjas tālāk vēl 70 kilometrus, aizņemot 6641 km² lielu kalnainu, ar ledu un šļūdoņiem klātu teritoriju.

left|thumb|220px|Viens no parka ezeriem.

## Ārējās saites
*
Kingstona

**Kingstona** () ir Jamaikas galvaspilsēta un lielākā angļvalodīgā pilsēta Karību jūras salās. Kingstonā atrodas Jamaikas valdības mītne. Pilsēta dibināta 1692. gadā pēc tam, kad zemestrīce bija izpostījusi lielāko daļu no tālaika faktiskās galvaspilsētas Portrojālas. Kingstona atrodas pie vienas no lielākajām dabiskajām ostām pasaulē un tai pāri slejas augstiene. Kingstona ir ostas pilsēta un rūpniecības centrs, kur ražo apģērbus un pārtikas preces. Tā ir iecienīta pieturvieta kruīzu kuģiem. Pilsētas arhitektūru veido gan koloniālā stila ēkas un augstceltnes, gan bagātas savrupmājas un nabadzīgi grausti. Trūcīgajos Kingstonas rajonos radās regejs, un regeja mūziķis Bobs Mārlijs kļuva par vienu no pasaules slavenākajiem jamaikiešiem. Kingstonā dzīvo 925 000 iedzīvotāju.

## Atsauces

## Ārējās saites
Starptautiskie automobiļu reģistrācijas kodi

**Starptautiskie automobiļu reģistrācijas kodi** (arī **IVR** kodi) tiek lietoti, lai atpazītu automobiļu reģistrācijas valsti. Parasti šie kodi tiek attēloti kapitālraksta burtiem ovālas formas uzlīmē, kas piestiprināma auto aizmugurē.

Kodu piešķiršanu regulē Apvienoto Nāciju Organizācija kā "Automobiļu atšķirības zīmes starptautiskajā satiksmē", pamatojoties uz ANO 1949. gada Ženēvas Ceļu satiksmes konvenciju un 1968. gada Vīnes Ceļu satiksmes konvenciju. Daudzi kodi sakrīt ar ISO 3166-1 divburtu vai trīsburtu kodiem.

Eiropas Savienībā ovālās atšķirības zīmes nav nepieciešamas, jo šis kods attēlots uz standarta automobiļu reģistrācijas numuriem.

**Piezīme:** ar zvaigznīti (*) atzīmēti neoficiālie kodi.

## Vēsturiskie kodi

## Ārējās saites

* UN Economic Commission for Europe, Working Party on Road Transport (WP.11)
* Distinguishing Signs used on Vehicles in International Traffic
* http://www.unece.org/trans/conventn/Distsigns_Sept2003.pdf
Ūdenspolo 2008. gada vasaras olimpiskajās spēlēs — vīriešu turnīrs

**2008. gada vasaras olimpisko spēļu vīriešu ūdenspolo turnīra** rezultāti. 

## Priekšsacīkstes
12 izlases tiek sadalītas divās grupās pa 6 izlasēm katrā. Katrā grupā katra komanda izspēlē spēli ar visām pārējām. Abu grupu uzvarētāji automātiski iekļūst pusfinālā, bet grupu otro un trešo vietu ieguvēji cīnīsies ceturtdaļfinālos par iekļūšanu pusfinālā.

### A grupa

----

----

----

----

----

----

----

----

----

----

----

---

----

----

### B grupa

----

----

----

----

----

----

----

----

----

----

----

----

----

----

## Izslēgšanas turnīrs
### Ceturtdaļfināli

----

### Pusfināli

----

### Bronzas medaļas izcīņa

### Fināls
Itālijas futbola čempionāta A sērija

**Itālijas futbola čempionāta A sērija** jeb ***Serie A*** (oficiāli zināma kā ***Serie A TIM***) ir augstākā profesionālā futbola līga Itālijā. Tā tiek uzskatīta par vienu no pasaules spēcīgākajām līgām. Šobrīd (2022) A sērija pēc UEFA koeficienta  ieņemot trešo vietu Eiropā aiz Spānijas *[[La Liga]]*, un Anglijas Premjerlīgas bet atstājot aiz sevis Vācijas Bundeslīgu. UEFA Čempionu līgas kausu visbiežāk ir izcīnījusi kāda A sērijas komanda. Kopumā itāļu klubi finālu ir sasnieguši 25 reizes un izcīnījuši 11 kausus.

## Klubi 2024.—2025. gada sezonā

## Atsauces

## Ārējās saites

*
Alesandro Del Pjēro

**Alesandro Del Pjēro** (; dzimis , Koneljano, Itālijā) ir itāļu bijušais futbolists. Viņš ir izcīnījis FIFA Pasaules kausu 2006. gadā. Viņš bija Turīnas "Juventus" kluba kapteinis un tajā spēlēja no 1993. līdz 2012. gadam.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi
**Juventus**

* Itālijas Serie A: 1994—95, 1996—97, 1997—98, 2001—02, 2002—03, 2011—12
* Itālijas Serie B: 2006—07
* Coppa Italia: 1994—95
* Supercoppa Italiana: 1995, 1997, 2002, 2003
* UEFA Čempionu līga: 1995—96
* UEFA Superkauss: 1996
* Starpkontinentālais kauss: 1996
* UEFA Intertoto kauss: 1999

**Itālija**

* FIFA Pasaules kauss: 2006

**Individuālie sasniegumi**

* Itālijas Serie A gada labākais futbolists: 1998, 2008
* FIFA 100

## Ārējās saites
Vilkacis

[thumb|right|[Lūkass Krānahs Vecākais|Lūkasa Krānaha 1512. gada kokgriezums „Vilkacis”]]
**Vilkacis** jeb **vilkatis** ir mitoloģisks cilvēks ar spēju pārvērsties par vilku vai kādu no vilkveidīgiem radījumiem, ar paša gribu, cita vilkača koduma dēļ vai lāsta iespaidā. Viduslaiku hroniķis Gervase Tilburijs sasaistīja pārvēršanos par vilkaci ar pilnmēnesi; lai gan ir pierādījumi, ka tāds pieņēmums pastāvēja jau sengrieķa Petroniusa rakstos.

Vilkači ir populārs mūsdienu fantastiku grāmatu un filmu tēls.

## Vilkači baltu zemēs
Olafa Magnusa darbā *[[Historia de Gentibus Septentrionalibus]]* citā starpā pieminēts, ka Prūsijā, Livonijā un Lietuvā mitinās daudz vilkaču. Pie kādas nopostītas pils uz Lietuvas, Žemaitijas un Kurzemes robežām (*intra Lithuaniam, Samogethiam, ac Curoniam est paries quidam...*) atrodas vilkaču galvenā pulcēšanās vieta, kur noteiktā dienā pulcējoties tūkstošiem vilkaču — starp tiem arī muižnieki. Pilnmēness naktī viņi lec pāri kādai sienai, bet tie, kas to nespēj, tiek izsmieti. Pēc pāris dienām viņi atkal pārvēršas par normāliem cilvēkiem.

## Atsauces

## Ārējās saites

* Buks A. Vilkatis latviešu folklorā - mīts vai īstenība?
* ''Vilkaču Grāmata'', Sabīne Baringa-Goulda, 1865 
* Allens Varnijs, "Jaunais Uzlabotais Nezvērs"
Braiens Mejs

**Braiens Harolds Mejs** (; dzimis  Hemptonā, Apvienotajā Karalistē) ir angļu mūziķis, zināms kā rokgrupas *[[Queen]]* ģitārists. Viņš sarakstījis tādus grupas hitus kā *[[Tie Your Mother Down]], [[Fat Bottomed Girls]], [[We Will Rock You]], [[Who Wants to Live Forever]]* un *[[I Want It All]]*. *[[Rolling Stone]]* žurnāls atzinis Meju par 39. visu laiku labāko ģitāristu. 

80. gadu beigās un 90. gadu sākumā Fredija Merkūrija un sava tēva Harolda Meja nāves dēļ Mejs ieslīga depresijā. Viņam pat nācās uz laiku ārstēties klīnikā.

## Ekipējums
[thumb|Brians Mejs spēlē "red special" ģitāru [Teilors Havkinss|Teilora Havkinsa piemiņas koncertā.]]

### "Red special" ģitāra
Braiens Mejs pazīstams ar "Red special" ģitāru, ko viņš radīja kopā ar savu tēvu mājas apstākļos. Galvenā koka daļa šajā ģitārā nāk no galda virsmas.

Viena no šīs ģitāras īpašājām iezīmēm ir slēdži ar kuriem var ieslēgt vai izslēgt katru skaņas noņēmēju atsevišķi, kā arī pārslēgt signāla fāzi, radot īpatnēju skaņu.

## Atsauces

## Ārējās saites
Bāta (Somerseta)

**Bāta** (; ) ir lielpilsēta Somersetā, Anglijas dienvidrietumos, Bātas un Ziemeļaustrumu Somersetas unitārās pašvaldības lielākā apdzīvotā vieta un administratīvais centrs. Izvietojusies grāfistes ziemeļaustrumos Eivonas upes krastos  uz rietumiem no Londonas un 21 km uz dienvidaustrumiem no Bristoles. Nozīmīgs kūrorts un tūrisma centrs.

## Vēsture
Pilsēta veidojusies ap 1. gadsimta celtām romiešu termām ***Aquae Sulis***, kas labi saglabājušās. 7. gadsimtā tika uzcelta Bātas abatija un pilsēta kļuva par reliģisko centru; anglosakšu laikā tā dēvēta par *Acemannesceastre – ‘*sāpošo vīriešu pilsēta’, bet vēlāk – *Baðum – ‘*pie pirtīm’. Kopš 17. gadsimta sākuma Bāta attīstījās kā viena no slavenākajām Anglijas kūrortpilsētām. Bātas pilsētu 1987. gadā iekļāva UNESCO Pasaules mantojuma sarakstā, bet 2021. gadā tā kļuva par UNESCO Pasaules mantojuma objekta Eiropas lielās kūrortpilsētas sastāvdaļu. Pilsētā ir dažādi teātri, muzeji un citas kultūras un sporta iestādes, kas to ir padarijuši par kultūras un tūrisma centru. Katru gadu to vidēji apmeklē 4.8 miljonu tūristu.
## Sports
Bātas pilsētā atrodas vairāki sporta klubi, starp tiem ir Anglijas regbija Premjerlīgas klubs Bath Rugby, pusprofesionālais futbola klubs Bath City F.C..
## Atsauces

## Ārējās saites
Jaunde

**Jaunde** () ir Kamerūnas galvaspilsēta un otra lielākā pilsēta aiz Dualas. Tā atrodas valsts centrālajā daļā 750 metrus virs jūras līmeņa. Pilsētā dzīvo vairāk nekā 2,5 miljoni iedzīvotāju.

## Vēsture
Jaundi 1888. gadā dibināja vācu tirgotāji ziloņkaula tirdzniecībai un lauksaimniecības iespēju izpētei. Pirmā pasaules kara laikā to okupēja Beļģija. Pēc Vācijas sakāves Francija kļuva par noteicošo koloniālo varu Austrumkamerūnā un Jaunde kļuva par Franču Kamerūnas galvaspilsētu. Līdz ar Kamerūnas Republikas izveidi tā kļuva arī par jaunās valsts galvaspilsētu.

## Ārējās saites
Queens Park Rangers FC

***Queens Park Rangers F.C.*** (saīsināti saukts par **QPR**) ir Anglijas futbola klubs no Londonas.  Šobrīd spēlē Anglijas Čempionātā (pēc spēka 2. līmenis). Mājas spēles aizvada *[[Loftus Road]]* stadionā.

Klubā no 2008. līdz 2011. gadam spēlēja latvietis Kaspars Gorkšs.

## Sasniegumi
* **Anglijas futbola augstākais līmenis** (līdz 1992. gadam **Pirmā divīzija**; tagad — **[[Anglijas futbola Premjerlīga|Premjerlīga]]**)
** Vicečempioni (1): 1975–76
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (2): 1982–83, 2010–11 
** Vicečempioni (2): 1967–68, 1972–73
* **[[FA kauss]]**
** Finālisti (1): 1981–82
* **[[Anglijas Līgas kauss]]**
** Kausa ieguvēji (1): 1966–67
** Finālisti (1): 1985–86

## Atsauces

## Ārējās saites

* Oficiālā mājaslapa
Spēka trīscīņa

**Spēka trīscīņa** jeb **pauerliftings** (no ) ir spēka sporta veids, kurā ietilpst 3 disciplīnas — pietupieni (*squat*), guļus spiešana (*bench press*) un vilkme (*deadlift*).
Visi šie vingrinājumi ir bāzes, jo nodarbina vienlaikus vairākas muskuļu grupas.

## Vingrinājumi

### Pietupieni
* Klasiskie: Svaru stienis atrodas uz statīva. Atlēts noceļ stieni no balstiem, atiet soli atpakaļ un gaida tiesneša signālu sākt kustību, pietupiena dziļumam jābūt tādam, lai leņķis starp augšstilbu un apakšstilbu būtu mazāks par deviņdesmit grādiem. Atlētam, beidzot kustību, ir jāgaida tiesneša signāls stieni nolikt.

* Monoliftā: Svaru stienis ir atbalstīts uz liela statīva āķiem. Atlēts noceļ stieni no balstiem un āķi tiek noņemti, pēc tiesneša signāla sāk kustību. Pēc kustības izpildes āķi nolaižas atpakaļ, uz tiem atlēts noliek svaru stieni. Šajā gadījumā atlētam nevajag pārvietoties ar svaru stieni uz pleciem, kas var būt traumatiski.

Pietupieni nodarbina vienlaicīgi vairākas muskuļu grupas, taču tas arī ir viens no bīstamākajiem vingrinājumiem. Pirms ķerties pie lieliem svariem, ir jāizkopj pareiza tehnika.
Šis vingrinājums nodarbina kāju muskuļus, muguras lejas daļu un vēdera muskuļus, kā arī veicina straujāku pārējo muskuļu grupu attīstību.

### Guļus spiešana
Svaru stieņa spiešana guļus. Starp statīviem ir sols un uz statīviem svaru stienis. Atlēts noguļas, noceļ svaru stieni (viņam nocelt var palīdzēt arī asistents) un gaida tiesneša signālu. Pēc signāla stienis jānolaiž līdz krūtīm, līdz kustība beidzas, un tad vienmērīgi jāpaceļ.

Šis vingrinājums nodarbina krūšu muskuļus un rokas (triceps un priekšējie plecu muskuļi).

### Vilkme
Šis vingrinājums ir pēdējais, kuru izpilda sacensībās. Uz grīdas stāv svaru stienis. Atlēts pieiet un, kad gatavs, sāk celt. Svars jāpaceļ vienmērīgi, pilnībā jāiztaisno mugura un pēc signāla saņemšanas no tiesneša tas vienmērīgi jānolaiž.

Šis vingrinājums nodarbina kāju un muguras muskuļus, taču strādā arī citi muskuļi, galvenokārt kā ķermeņa stabilizētāji, jo kustības laikā mainās ķermeņa stāvoklis. Tā kā šis vingrinājums dinamiski noslogo muguru, tad pirms lielo svaru celšanas, ir jāapgūst pareiza tehnika.

## Ekipējums
;Josta
Josta ap vidukli ir galvenais aizsargs mugurai. Spēka trīscīņā izmanto platās ādas jostas.

;Saites
Saites kājām un rokām pasargā locītavas vingrinājuma izpildes laikā.

;Triko
Ir 3 veidu triko, katrs savam vingrinājuma. Šie triko ir izgatavoti no speciāliem izturīgiem materiāliem un vingrinājuma laikā palīdz *noturēt* muskuļus. Līdz ar to var pacelt mazliet lielāku svaru, kā arī samazinās traumu risks.

;Kurpes

Pietupieniem izmanto augstā tipa kurpes ar cietu zoli, lai kāja vingrinājuma izpildes laikā neizkustas.
Vilkmei izmanto apavus ar ļoti plānu zoli, lai vingrinājumu amplitūda būtu pēc iespējas mazāka, jo, ja svars ir pāri 100 kg, tad daudz ko nosaka arī milimetri..

## Ārējās saites
* Latvijas Pauerliftinga federācijas tīmekļa vietne
Ūlofs Melbergs

**Ūlofs Melbergs** (; dzimis , Gullspongā, Zviedrijā) ir zviedru futbola treneris un bijušais futbolists, kas spēlēja aizsarga pozīcijā. Bijis Zviedrijas futbola izlases dalībnieks.

## Futbolista karjera
Ar futbolu sāka nodarboties vietējā klubā *Gullspångs IF*. Vēlāk pārstāvēja Zviedrijas klubus *[[Degerfors IF]]* un AIK. 1998. gadā AIK sastāvā uzvarēja *[[Allsvenskan (futbols)|Allsvenskan]]* un kļuva par Zviedrijas čempionu. Pēc tam pievienojās Spānijas *[[La Liga]]* klubam Santanderas "Racing", kurā nospēlēja trīs sezonas.

2001. gadā pārgāja uz Anglijas Premjerlīgas klubu *[[Aston Villa F.C.|Aston Villa]]*. No 2003. līdz 2006. gadam bija komandas kapteinis. Kopumā klubā aizvadīja septiņas sezonas. 2008.—2009. gada sezonā spēlēja Itālijas A sērijas klubā *[[Juventus F.C.|Juventus]]*, izcīnot 2. vietu līgā. 2009. gadā pievienojās Grieķijas klubam Pirejas "Olympiacos". Tā sastāvā divreiz kļuva par Grieķijas čempionu (2010—11, 2011—12) un vienreiz izcīnīja Grieķijas kausu (2012. gadā).

2012.—2013. gada sezonā spēlēja Spānijas kluba *[[Villarreal CF|Villarreal]]* sastāvā Otrajā divīzijā un palīdzēja tam izcīnīt 2. vietu un atgriezties *La Liga*. Karjeru noslēdza Dānijas kluba *[[FC København]]* rindās.

Zviedrijas izlasē pirmo spēli aizvadīja  pret Itāliju. Izlases sastāvā piedalījies četros Eiropas čempionāta finālturnīros (, , , ). Spēlējis arī divos FIFA Pasaules kausos — 2002. un 2006. gadā. No 2002. līdz 2006. gadam bija komandas kapteinis. Karjeru izlasē noslēdza pēc 2012. gada Eiropas čempionāta. Izlases rindās aizvadījis 117 spēles un guvis astoņus vārtus.

2003. gadā tika atzīts par Zviedrijas gada labāko futbolistu, saņemot *Guldbollen* balvu.

## Trenera karjera
2015. gada novembrī tika iecelts par *[[IF Brommapojkarna]]* galveno treneri. Klubs tolaik spēlēja trešajā pēc līmeņa Zviedrijas līgā — 1. divīzijā. Jau pirmajā savā sezonā uzvarēja līgā un iekļuva *[[Superettan]]*, bet nākamajā sezonā uzvarēja arī otrajā spēcīgākajā līgā un izcīnīja ceļazīmi uz *[[Allsvenskan (futbols)|Allsvenskan]]*. Pēc sezonas Melbergs amatu atstāja.

2019. gada jūlijā kļuva par Dānijas 1. divizījas kluba *[[Fremad Amager]]* galveno treneri. Tomēr šajā klubā nostrādāja tikai dažus mēnešus un tā paša gada 3. septembrī tika iecelts par *Allsvenskan* kluba *[[Helsingborgs IF]]* galveno treneri. 2020. gada beigās amatu atstāja. 2023. gadā vēlreiz kļuva par *Brommapojkarna* galveno treneri.

## Atsauces

## Ārējās saites
Golden Hammer

**Golden Hammer** ir sadarbībā ar Latvijas Reklāmas asociāciju rīkots starptautisks reklāmas festivāls, kas notiek katru gadu un pulcē reklāmas profesionāļus no Baltijas un citām Eiropas valstīm. 

Tiek organizēts kopš 1994. gada, savukārt kopš 1999. gada tas ieguvis starptautisku skanējumu. 

Reklāmas un mediju aģentūras iesniedz savus darbus festivāla žūrijas vērtēšanai. Golden Hammer apbalvošanas ceremonijā starptautiska žūrija godina gada labākās reklāmas. Darbiem tiek piešķirtas Grand Prix, Zelta un Sudraba Āmura balvas. Festivāla specbalvas - Creativity Case, Media Folder, Access Key un Network of the Year tiks piešķirtas izcilākām mediju un reklāmas aģentūrām.
Festivāla ietvaros tiek organizētas arī visu iesniegto darbu izstāde, lekcijas un semināri.

2007. gada festivālā piedalījās vadošie reklāmas profesionāļi no 15 Eiropas valstīm (Baltkrievija, Čehija, Igaunija, Somija, Vācija, Ungārija, Latvija, Lietuva, Jaunzēlande, Rumānija, Krievija, Slovākija, Slovēnija, Nīderlande un Ukraina) un Golden Hammer festivālam tika iesniegti gandrīz 1000 darbi.
Braisa kanjona nacionālais parks

**Braisa kanjona nacionālais parks** (*Bryce Canyon National Park*) ir nacionālais parks, kurš atrodas Jūtas štatā, ASV. Parks ietver **Braisa kanjonu**. Patiesībā Braisa kanjons nav kanjons, lai gan nosaukums norāda uz to, ka tā varētu būt.

780px
Pavels Nedveds

**Pavels Nedveds** (; dzimis , Hebā, Čehoslovākijā) ir bijušais čehu futbolists. Viņš spēlēja pussarga pozīcijā.

Lielāko savu karjeras daļu viņš pavadīja Romas "Lazio" un Turīnas "Juventus" klubos.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi
**Sparta Prague**

* Čehoslovākijas Pirmā līga: 1992–93
* Čehijas 1. līga: 1993–94, 1994–95
* Čehijas kauss: 1995–96

**Lazio**

* Itālijas Serie A: 1999–2000
* Coppa Italia: 1997–98, 1999–2000
* Supercoppa Italiana: 1998, 2000
* UEFA Kausu ieguvēju kauss: 1998–99
* UEFA Superkauss: 1999

**Juventus**

* Itālijas Serie A: 2001–02, 2002–03
* Supercoppa Italiana: 2002, 2003
* Itālijas Serie B: 2006–07

**Individuālie sasniegumi**

* Čehijas gada futbolists: 1998, 2000, 2003, 2002
* Itālijas Serie A gada labākais futbolists: 2003
* Zelta bumba: 2003
* FIFA 100

## Ārējās saites
1601. gads

**1601**. (MDCI) bija parastais gads, kas sākās pirmdienā (pēc Gregora kalendāra). 1601. gads bija pirmais XVII gadsimta gads.

## Notikumi
* 1. janvāris — pirmā diena 17. gadsimtā
* 10. janvāris — Anglijas Ost-Indijas kompānija ieguva monopoltiesības tirdzniecībai Indostānas pussalā, Indoķīnā un Dienvid-Austrumāzijas salās.
* 8. februāris — grāfs Esekss un viņa sabiedrotie izgāja Londonas ielās lai organizētu sacelšanos, taču viņa spēki tika viegli izklīdināti. Slepenā padome piesprieda Eseksam nāvessodu, kas februāra beigās tika arī izpildīts.

### Nezināmi datumi
* Anglijas parlaments noprotestēja karalienes praksi tirgot patentus uz monopoltiesībām tirdzniecībā.
* Lerma nosūtīja uz Anglijas krastiem 50 kuģu lielu floti, taču tā cieta vētrā. Spāņu militārā vienība izsēdās Īrijas krastā pie Kinsales, taču tika sakauta. Mauntdžojs pie Kinsales sakāva īrus.
* spāņi sāk Ostendes (Flandrijā) aplenkumu.
* Francijā dibināta tirdzniecības komisija.
* Francija zaudē Salucco apriņķi un iegūst Dienvidburgundiju. Francijai no Pjemontas tiek pievienotas Bressa un Bjužeja.
* Transilvānijas magnāti, kas bija sazvērestībā ar moldāvu bajāriem, iebruka Valahijā un kaujā sakāva Mihaju. Mihajs bēga, bet drīz vien tika nogalināts.
* Baltkrievu zemnieki sāk sacelšanos Vitebskas un Polockas apgabalos un pievienojas kazaku nodaļām.
* Nurhaci pabeidza čžurčžeņu cilšu apvienošanu un izveidoja karaspēku («astoņkarogu karaspēks»).
* Učane pilsētnieku sacelšanās pret Čeņ Finu.
* Sučžou audēju sacelšanās Ge Sjaņa vadībā.
* Ķīna izlēma izvest savu karaspēku no Korejas, bet Korejas valdnieks lūdza to nedarīt, norādot uz saspīlēto iekšējo stāvokli.

## Dzimuši

* 8. janvāris — Baltasars Grasiāns, spāņu rakstnieks (miris 1658.)
* 17. augusts — Pjērs Fermā (*Pierre de Fermat*), franču matemātiķis (miris 1665.)
* 22. septembris — Austrijas Anna (*Anne d'Autriche*), Francijas karaliene (mirusi 1666.)
* 27. septembris — Luijs XIII (*Louis XIII*), Francijas karalis (miris 1643.)

## Miruši

* 17. februāris — Varlaāms, Rjazaņas un Muromas arhibīskaps
* 12. augusts — Mihajs Drosmīgais (*Mihai Viteazul*), Valahijas un Moldāvijas hospodars (dzimis 1558. gadā)
* 24. oktobris — Tiho Brahe, dāņu astronoms (dzimis 1546. gadā)
* nezināms datums — Semjons Papins-Saburovs (*Семён Папин-Сабуров*), Krievijas caristes valsts darbinieks un karavīrs
Hornas rags

**Hornas rags** (, ) ir Čīles galējais dienvidu punkts. Izvietojies Ermita salu dienvidu galā Hornas salā un tiek uzskatīts par Dienvidamerikas galējo dienvidu punktu. Hornas rags ir Dienvidameriku un Antarktīdu atdalošā Dreika šauruma ziemeļu robeža. Dienvidos no Hornas raga atrodas Dienvidamerikai piederošās Djego Ramiresa salas.

300px|thumb|Hornas raga apkārtnes karte
Zemesragu 1616. gadā atklāja holandiešu ekspedīcija, ko vadīja Villems Shautens un Jakobs Le Mērs, un nosauca to par godu Hornas pilsētai Holandē (tā saucās arī viens no ekspedīcijas kuģiem, kas gāja bojā). Hornas rags ietilpst Hornas raga nacionālā parka teritorijā.

## Atsauces

## Ārējās saites